OpenLLM-France/wikimedia huggingface dataset:
# 4 nuvembri

U 4 nuvembri hè u 308esimu ghjornu (u 309esimu ghjornu s'è l'annata hè bisesta) di u calendariu gregorianu.

## Evenimenti

* 1884: Grover Cleveland hè elettu Prisidenti miricanu.

## Nascite

* 1972: Luís Figo, ghjucadore di pallò portughese
* Luís Figo (* Lisbona, 4 nuvembri 1972)

## Celebrazione
### Feste
### I Santi

Santu Carlu Borromeo.
Carlu hè natu u 2 uttobre 1538, in u castellu di Borromeo, in Italia, accantu à u Lagu Maggiore.
Quand'ellu hà 21 annu, u fratellu di a mamma, Anghjulu di i Medici, hè fattu papa cù u nome di Piu Quartu. Carlu diventa u so secretariu di Statu. Subitu dopu, u ziu u face cardinale, li dà l'amministrazione di a dioccesi di Milanu, e legazioni di Bologna, Spoletta è Ravenna, è a commenda di l'abbazie di Mozzo, Polina, Colle è Nonantolla, ciò chì face un rivenutu di 52.000 scudi à l'annu, sia u valore di 1.528.000 chilò d'argentu. Si tratta di un casu veradimente scandalosu ma, à l'epica, i patroni di a Chjesa circavanu più l'onori è u prufittu chè u Paradisu.
Trè anni dopu, Carlu Borromeo cambia vita, raghjunghje a so dioccesi di Milanu è decide di mette in opera e decisioni di u cunciliu di Trento finitu in u 1563. Crea trè grandi seminarii è trè picculi, è apre 800 scole cù 6000 preti per amparà a duttrina. Si fece unipochi di nimici, tantu laichi chè preti. Un frate pruvò ancu à tumballu tirenduli una archibusgiata.
Carlu Borromeo hè mortu in Milanu à 46 anni, u 3 nuvembre 1584. Lasciava una dioccesi chì fù un mudellu per tutti i paesi catolichi.
Etimolugia: da u germ. "harja" (armata) o "carl" (omu, maschju, omu di cundizione libera). Indì i Franchi, hà pigliatu u sensu di "maestru di Palazzu" è po "altu funziunariu di a Corte".
Casate: Carletti, Carli, Carlini, Carlotti, Doncarli.
Nomi: Carito, Carl, Carla, Carlettu, Carlina, Carline, Carlina, Carlinu, Carlo, Carlos, Carlotta, Carlu, Carlyle, Carol, Carola, Carole, Carolin, Caroline, Charel, Charlemagne, Charlène, Charles, Charletta, Charley, Charlie, Charline, Charlot, Charlotte, Charly, Cheree, Cheryl, Chick, Chuck, Halle, Jarl, Karel, Karl, Karlota, Karlouchka, Kerdel, Korl, Linchen, Lini, Lola, Loleta, Lolita, Lotta, Lotte, Lottie, Sarel, Sherry, Sheryl, Siarl, Teàrlach.- In u 1981, in Corsica, Carlu venia à u 10èsimu rangu di i nomi maschili. Era quellu di 26 omi nantu à 1000.
Paesi è cità: Milano.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 4 d'aprile

U 4 d'aprile hè u 94$^u$ ghjornu di l'annu (u 95$^u$ sì hè bisestile) in u calendariu gregurianu. Restanu 271 ghjorni à a fine di l'annu.

## Nascite

* 1932 - Anthony Perkins, attore americanu

## Morti

* 1841: William H. Harrison, omu puliticu statunitense

## Celebrazioni
### Santi

Santu Isidoru.
Isidoru hè natu versu l'annu 560 in a cità spagnola di Cartagene. Appartene à una famiglia di santi: i fratelli Leandru è Fulgenziu, a surella Fiurentina, cum'è Isidoru, sò stati canunizati.
Dicenu chì, da chjucu, Isidoru era un zuccone. Un' ci valianu i colpi, in quella testa ùn ci entrava nunda. Un ghjornu, hà vistu unepoche d'inzecche nantu à a petra di una cisterna. Li anu spiegatu chì a causa ne era u canapu à forza di strufinà. Ne hà cunclusu chì, à rombu di travagliu, ancu ellu pudia struissi. E' ghjè diventatu un sapiente.
A so opera scritta hè immensa: astronumia, geografia, esegesi, teolugia, filolugia, scienze, litteratura, storia religiosa è prufana. Hà scrittu un trattatu nantu à l'etimolugie. U so "Libru di l'urigine di e cose" hè una vera enciclopedia. Sè no sapimu qualcosa di i Gotti è di i Vandali, hè grazia à ellu.
Isidoru hè statu una quarantina d'anni vescu di Siviglia. Hè ellu chì hà datu à a Chjesa spagnola a so urganizazione definitiva.
Hè mortu in a so cattedrale u 4 aprile di l'annu 636, straquatu nantu à cenere è preghendu.
Etimolugia: da u grecu "Isis", nome di una dia, è "dôron" (rigalu).
Nomi: Bisidora, Bisidoru, Daria, Dariu, Darius, Isidor, Isidora, Isidore, Isidorius, Isidoro, Isidoru, Isidro, Issy, Izzy.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 4 di ferraghju

U 4 di ferraghju hè u 35$^{èsimu}$ ghjornu di l'annu in u calendàriu gregurianu. Dunque, rèstanu 330 ghjorni à a fine di l'annu (331 sì hè bisestile).

## Eventi

* 960: Princìpiu di a dinastìa Song in Cina (finu à u 1279).
* 1789: George Washington hè elettu primu Presidente di i Stati Uniti d'América da u cullégiu eletturale. John Adams diventa vicipresidente.
* 1794: Abulizione di a schjavitù in e culunìe francese durante a Rivuluzione.
* 1861: Inìziu di a furmazione di i Stati Cunfederati d'América in Montgomery (Alabama).
* 1899: A guerra trà i SUA ed e Filippine princìpia.
* 1965: Terramotu in l'Ìsule Rat (Alaska)

### In Córsica

* 1831: U banditu Mighele Pianelli, dettu Sampieru, cundannatu à morte in contumàcia per omicìdiu è assassìniu, ùn pò scappà è si dà a morte.
* 1887: U giurnalistu Antone Leandri, sullevatore bonapartistu, prova di fà nasce una rivolta in Córsica. Piglia a machja.

## Nàscite

* 1923: Conrad Bain, attore canadianu-americanu
* 1986: Nicolás Gabriel Sánchez, ghjucadore di pallò argentinu

## Celebrazioni
### Santi

Santa Verònica
L'Evangéliu secondu San Lucca conta chì una donna avìa una pèrdita di sangue da dòdeci anni, ch'ella avìa spesu tutti i so soldi indernu cù i médichi, è ch'ella fù guarita tuccandu u vestitu di Ghjesù. Più tardi, à u prucessu di Ghjesù, issa donna vense à testimunià davanti à Pilatu. Serebbe Santa Verònica.
Anu contu chì, à e Via Cruci, santa Veronica hà asciuvatu a faccia di Ghjesù cù un telu di linu, è chì u visu hè restatu stampatu nantu à u telu.
U so nome ùn era micca Veronica. Era Berenice. Per via di quella stampa, l'anu cugnumata Veronica da una spressione latina chì vole dì "a vera imagine".
In Francia contanu chì Veronica partì per Roma cù u maritu per fà vede quella pezza à l'imperatore Tiberiu. Da custì andonu in Gallia, è si stacconu per annunzià u Vangellu, ugnunu da parte soia. Veronica serebbi stata interrata in l'attuale Soulac (dipartimentu di a Gironde) è u maritu in l'attuale Rocamadour (dipartimentu di u Lot).
Etimolugia: da u grecu "phéré" (purtà) è "nikè" (vittoria).

## Riferimenti

* Cronica di A CORSICA da Orsu-Ghjuvanni CAPOROSSI,

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
* Liggì l'arthìcuru innantu a la Sassaripedia - Leghje st'artìculu nant'à a Wikipedia sassarese
# 4 di settembre

U 4 di settembre hè u 247esimu ghjornu (u 248esimu ghjornu s'è l'annata hè bisesta) di u calendariu gregorianu.

## Nascite

- 1969: Louis Aliot, puliticante francesu.

## Morte

* Georges Simenon (13 di ferraghju 1903-4 di settembre 1989), 1966

## Celebrazione
### I Santi

Santa Rusalia.
Rusalia serebbi a figliola di u duca di Sinibalde - un discendente du Carlumagnu - è a nipote di Ghjilormu Secondu, rè di Sicila.
A legenda dice chì, à 14 anni, era una bellissima zitella è chì a so anima era in periculu. Un ghjornu hà vistu a Madonna. E' a Madonna l'hà cunsigliatu di andassine sola in una furesta. Di notte tempu, parte da u castellu paternu, à crucifissu in manu. Un anghjulu, armatu cum'è un cavalieru, un altru vestutu da pelegrinu, a portanu in una grotta. Custì risicava di esse ritrova da i genitori, allora, qualchì mese dopu, l'anghjuli venenu à circalla è a cunducenu in cima di u monte Pelegrinu.
Rusalia campa 16 anni in una caverna, nutrita da l'anghjuli di l'Eucaristia. E so osse sò state ritrove dui seculi dopu, u 15 lugliu 1624, un annu chì curria a pesta. Da tandu, a grotta hè stata trasfurmata in cappella cù una statua stracquata di a santa, fatta da Gregoriu Tedeschi.
Etimolugia è nomi: Cf Rosa (23 agostu).
Paesi è cità: I Palermitani festighjeghjanu à Santa Rusalia duie volte l'annu: u 4 sittembre, anniversariu di a morte (?), è u 15 lugliu, anniversariu di a scuperta di e reliquie. U reliquiariu hè postu nantu à un carru altu quant'è e case, tiratu da 40 mule è carcu di musicanti. E prighere, i canti, l'evive, duranu cinque ghjorni.
Prutezzione: Santa Rusalia hè pregata in Sicilia quandu l'Etna minaccia.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 4 di dicembre

U 4 di dicembre hè u 338esimu ghjornu (u 339esimu ghjornu s'è l'annata hè bisesta) di u calendariu gregorianu.

## Nascite

* 1969 - Jay-Z, rapper, pruduttore discugraficu è imprenditore statunitense (New York).

## Celebrazione
### Feste
### I Santi

Santa Barbara. Santu Ghjuvanni u Damascenu.
Barbara serebbi una vergine marturiata à u terzu o quartu seculu, forse in Egittu, o à u LIbanu, o in Nicumedia, o in Roma, forse ancu in Toscana.
A legenda conta ch'ella era una bellissima zitella sequestrata da u babbu per francalla da l'omi. Pudia riceve vechji filosofi è vechji pueti per istruissi. Quelli, ùn si sò micca cuntentati di amparalli i secreti di a sapienza, l'anu cunvertita à u Cristianisismu.
Quandu u babbu a sà, a sottumette à u turmentu di u focu, ma u focu ùn pò nunda contru à ella. Allora, a face scapà. Tandu u focu di u celu si scatena è tomba u babbu.
Etimolugia: da u gr. "barbaros" (barbaru, strangeru).
Nomi: Baab, Babette, Babie, Bärb, Barbara, Barbary, Barbe, Bärbel, Barberina, Barberine.
Paesi è cità: Paternò. In Corsica hè festa patrunale in Cavru, ma Barbara avia altre chjese: in Zonza, Guargualè, Figari, Sotta, forse in Pitrettu Bicchisgià, Sartè è Orezza.- Nantu à a cumuna di u Poghju di Moriani, tramezu à Santa Cristina di Campulori è u paese, in un locu chjamatu Santa Barbara, ci era una abbazia chì dipendia da i frati benedittini di l'isula di Monte Cristu.
Prutezzione: per via di u focu citatu in a legenda, Barbara hè diventata a santa patrona di l'artigliori, i suldati di u geniu, i minadori, l'armurieri è i pumpieri. A preganu pè u tonu è a morte subitania.
Usi: u ghjornu di Santa Barbara, si pianta u granu dentru à piatti tenuti à u bughju. U granu serà propiu bellu in Natale è serverà per decurà u presepiu.
Ghjuvanni u Damascenu (vene à dì: di a cità di Damascu, in Siria) era figliolu di un anzianu ministru di e finanze. Era prefettu à a Corte di u Califfu quandu, à 50 anni, si hè fattu frate à a laura di Mar Sabba, in Palestina. Hè custì ch'ellu hè mortu versu l'annu 749. Avia uan centinara d'anni. Era un sapiente è puetu. U so libru "Surgente di a Cunnuscenza" hà fattu sapè, in Occidente, a duttrina di i Patri d'Oriente. Hè statu traduttu in latinu versu l'annu 1150. San Tumasgiu d'Aquinu u cita aspessu.
In u 1890, Gjuvanni u Damascenu hè statu fattu duttore di a Chjesa da u papa Leone XIII.
Etimolugia, casate è nomi: Cf Ghjuvanni (27 dicembre).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 4 di maghju

U 4 di maghju hè u 124esimu ghjornu (u 125esimu ghjornu s'è l'annata hè bisesta) di u calendariu gregorianu.

## Nascite

* 1929: Audrey Hepburn, attrice britannica-neerlandese

## Celebrazione
### Feste
### I Santi

San Gregoriu l'Illuminatore
Gregoriu era un Armenu mortu versu l'annu 325 à l'età di 85 anni. U titulu d'Illuminatore u l'anu datu i so paisani per fà sapè à u mondu ch'ellu l'avia cacciati da e tenebre è guidati versu a luce di Cristu.
Cuginu è cunsiglieru di u rè di l'Armenia, issu paese di l'Asia occidentale trà u mare Neru è u mare Caspiu, Gregoriu si era fattu cristianu à l'appiattu. Quandu u so parente l'hà sappiuta, l'hà fattu mette in prigiò è u ci hà lasciatu 14 anni.
Toccu da un gattivu male, u rè u ci hà cacciatu. Gregoriu l'hà curatu, guaritu... è battizatu. Hà cunvertitu dinù a Corte reale è, pianu pianu, u paese sanu. Cusì l'Armenia fù un paese cristianu, trè quarti di seculu nanzu à l'Imperu rumanu.
Cunsacratu vescu da u metropolitu di a Cappadocia chì li dete missiunarii per aiutallu, Gregoriu pigliò pusessu di i tempii è di e richezze di l'anziana religione. Quandu e so forze caliavanu, cunsacrò u figliolu cum'è vescu supremu è si ritirò per preparassi à a morte.
A Chjesa armena, detta greguriana, ùn trigò à mettesi male cù Bisanziu è Roma, è diventò indipendente. Oghje, qualchì spatriatu ricunnosce u papa, ma tutti festighjeghjanu à San Gregoriu l'Illuminatore u quintu venneri dopu à Pasqua.
Etimolugia: da u grecu "Egregorein" (svegliu, attenti).
Casate: Gregori, Gregorj, Gregory.
Nomi: Gore, Gorius, Görres, Greagoir, Greer, Greg, Greger, Gregg, Gregh, Grégoire, Gregoor, Gregor, Grégori, Gregoria, Grégorine, Gregorio, Gregorio, Gregoriu, Grégorius, Grégory, Grels, Grigor, Grigori, Grinia, Grioghar, Griograir, Jerina,Jorina, Joris.
Nazioni: Armenia.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 4 di marzu

U 4 di marzu hè u 63$^u$ ghjornu di l'annu (u 64$^u$ sì hè bisestile) in u calendariu gregurianu. Restanu 302 ghjorni à a fine di l'annu.

## Celebrazioni
### Santi

Santu Casimiru.
Casimiru hè natu u 3 uttobre 1458 in Craccovia. Era u secondu figliolu di Casimiru Secondu, rè di Polonia. Avia una bellissima educazione, chì u babbu l'avia preparatu à a carica reale, ma ellu ùn pensava chè à pregà è à soffre. A notte, cù a cumplicità di un camerieru assai fidu, durmia in terra, à u pede di u lettu, o andava à pregà davanti à e porte chjuse di a chjesa.
U babbu, chì avia fattu rè di Boemia u primu figliolu, vulia fà di Casimiru u rè di l'Ungheria guvernata tandu da Mattiasu Primu. Dendu cum'è scusa chì u populu rinnegava u so rè, u manda cù una armata per occupà u paese. Ghjuntu à a fruntiera, Casimiru si trova davanti à Mattiasu inturniatu di suldati è, per ùn fà corre u sangue, si ne volta dicendu à u babbu chì l'Ungheresi tenianu sempre à u so rè.
U babbu u chjude trè mesi in un castellu. Più bellu piacè ùn li pudia fà chì, custì, passava u so tempu à pregà.
Quand'ellu hà 21 anni, li tocca à guvernà a Polonia, mentre chì u babbu passa quattru anni in a Lituania, tandu pruvincia polonese. E' guverna tantu bè chì u babbu prova à maritallu cù a figliola di l'Imperatore germanicu.
Casimiru era digià tisicu. I duttori, scelti da u babbu, li dicenu chì issu matrimoniu pudia guariscelu. Ellu risponde chì u solu rimediu à a so malatia era a prighera.
Hè mortu à 25 anni, u 4 marzu 1484. L'anu canunizatu 36 anni dopu è, in u 1602, hè statu pruclamatu Santu Patrone di a Polonia.
Etimolugia: da u polonese "kasimierz" (paceru).
Casate: Casimiri.
Nomi: Casimir, Casimiro, Casimiru, Casper, Cass, Cassie, Cassy, Kasimir, Kasmira.
Nazioni: Lituania, Russia.
Prutezzione: ghjuventù.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# Isola del Liri

'Ssu artìculu hè in custruzzione. Pudete cuntribuisce à a so redazzione.
Isola del Liri (Lísera [ ˈliːsǝra ] in a lingua lucale) hè una cumuna taliana di a pruvincia di Frusinone, in u Laziu. Si trova ind'è Valle Latina.
# Isolepis cernua

Isolepis cernua :
| Isolepis cernua ||
| Classifica scentifica ||
| Regnu | Plantae |
| Classa | Lycopodiopsida |
| Divisione | Tracheophyta |
| Sottudivisione | Spermatophytes |
| Ordine | Poales |
| Famiglia | Cyperaceae |
| Generu | Isolepis |
| Nome binuminale ||
| Isolepis cernua Johann Jacob Roemer, 1817 ||
Isolepis cernua hè una spezia di pianta chì face parte di a famiglia di e Cyperaceae.

## Descrizzione

Isolepis cernua hè una spezia di pianta erbacea appartinendu à a famiglia di e Cyperaceae. Si caratterizeghja da i piccioli smilzi è ritti, aghjunghjendu di regula un'altezza da 10 à 30 centimi. E casce sò lineare è misuranu circa 1 à 3 millimetri di larghezza. I fiori sò chjuchi è ragruppati in spighe terminali, furmendu un'infiuriscenza cumpatta. E spighe sò di regula di culore brunicciu è misuranu à l'incirca 5 à 10 millimetri di lunghezza.

## Ripartizione

Isolepis cernua hè una pianta largamente sparta in e rigione timperate è trupicale di u mondu sanu. Omu a trova in particulare in Europa, in Asia, in Africa, in America suprana è in America suttana. Cresce per u più in e zone umite, tale i paduli, e turbiere è e sponde di i corsi d'acqua.
Isolepis cernua hè prisente in Corsica.

## Biolugia

Isolepis cernua hè una pianta vivace chì si riproduce per u più in via vegetativa, grazia à a furmazione di rizomi suttarranii. Pò ancu riproduce si per via di granelli, chì sò spergugliati da u ventu o l'acqua. 'Ssa pianta hè adattata à i mezi umiti è tullereghja cundizione di terre povere in nutrimenti. Ghjoca un rollu impurtante in l'ecusistema furniscendu un ambiente è una fonte di cibu per numerose spezie animale.

## Tassonumia

Isolepis cernua hè u nome scentificu accittatu per 'ssa spezia. Hè ancu cunnisciuta sottu à i sinonimi seguenti : Scirpus cernuus, Eleocharis cernua è Schoenoplectus cernuus.

## Cunsirvazione

Isolepis cernua ùn hè micca cunsiderata cum'è una spezia minacciata. Hè relativamente cumuna in numerose rigione di u mondu. Eppuru, a distruzzione di l'ambienti umiti duvuta à l'urbanisazione è à l'agricultura intensiva pò custituisce una minaccia per 'ssa pianta. Hè dunque impurtante di prisirvà 'ssi ecusistemi fragili per assicurà a sopravvivenza di l'Isolepis cernua è altre spezie chì ne dipendenu.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Isolepis cernua annantu à Wikimedia Commons.
# Israele

L'Israele, ufficialmente u Statu d'Israele (in ebraicu: מדינת ישראל, Medīnat Yisrāʾēl ; in àrabu: دولة إسرائيل, Dawlat ʾIsrāʾīl), hè un statu di u Vicinu Oriente fondatu in 1948. A capitale hè Ghjerusaleme. Cunfina cù u Libanu è a Siria a Nordu, i Territori Palestinesi è a Ghjurdania a Estu, a Striscia di Gaza (Palestina) è l'Egittu a Sudu.

## Da vede dinò

* Ayelet Zurer
* Ghil'ad Zuckermann
# Isoetaceae

Isoetaceae.

## Plante

* Isoetes velata
* Isoetes histrix
* Isoetes durieui

## Rifarimenti

Jeanmonod D. & Gamisans J. (2013) Flora Corsica (2 ed), Edisud.
# Isoetes histrix

Isoëtes histrix :
| Isoëtes histrix ||
| Classifica scentifica ||
| Regnu | Plantae |
| Classa | Lycopodiopsida |
| Divisione | Pteridophyta |
| Sottudivisione | Spermatophytes |
| Ordine | Isoetales |
| Famiglia | Isoetaceae |
| Generu | Isoetes |
| Nome binuminale ||
| Isoëtes histrix Jean-Baptiste Bory de Saint-Vincent, 1844 ||
Isoëtes histrix hè una spezia di pianta chì face parte di a famiglia di l'Isoetaceae.

## Descrizzione

Isoëtes histrix hè una spezia di pianta acquatica appartinendu à a famiglia di l'Isoetaceae. Si caratterizeghja da a so apparenza unica è a so struttura in rusetta. E casce di 'ssa pianta sò strette, rigide è pinzute, ciò chì li dà un'apparenza inzirrita. E casce sò di regula verde scuru, ma ponu qualchì volta prisintà sfumature di brunu o di rossu. I piccioli sò corti è suttarranii, ciò chì permette à a pianta d'ancurà si di modu sodu in a terra.

## Ripartizione

Isoëtes histrix hè largamente sparta in e rigione timperate di l'emisferu nordu. Omu a trova per u più in Europa, in Asia è in America suprana. 'Ssa pianta hè adattata à campà in ambienti acquatichi tali i lavi, i stagni è i paduli. Priferisce l'acque calme è pocu prufonde, induv'ella pò faciule arradicà si in a terra.
Isoëtes histrix hè prisente in Corsica.

## Biolugia

Isoëtes histrix hè una pianta vivace chì si riproduce per u più per via di spore. Pussede organi riproduttori specifichi chjamati spurangi, chì si trovanu à a basa di e foglie. I spurangi cuntenenu spore chì sò liberate in acqua è spergugliate da u currente. Una volta e spore diposte in un ambiente prupiziu, germineghjanu è danu nascita à nuvelle piante.

## Tassonumia

Isoëtes histrix hè ancu cunnisciuta sottu à u nome scentificu di Isoetes lacustris. 'Ssu nome hè qualchì volta usatu cum'è sinonimu per designà 'ssa spezia. Esistenu dinù altri sinonimi menu currentemente imprudati per designà 'ssa pianta, tali Isoetes echinospora è Isoetes setacea.

## Cunsirvazione

Isoëtes histrix hè una spezia relativamente cumuna è ùn hè micca cunsiderata cum'è essendu in priculu d'estinzione. Eppuru, certe pupulazione ponu esse minacciate per causa di a distruzzione di u so ambiente naturale. Hè dunque impurtante di prisirvà e zone umite induve 'ssa pianta si trova cù u fine di garantisce a so sopravvivenza à longu andà. Misure di cunsirvazione tale a prutezzione di l'ambienti è a sensibilisazione di u publicu sò essenziale per assicurà a prisirvazione di 'ssa spezia.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Isoetes histrix annantu à Wikimedia Commons.
# Isoetes durieui

Isoetes durieui :
| Isoetes durieui ||
| Classifica scentifica ||
| Regnu | Plantae |
| Divisioni | Lycopodiophyta |
| Classa | Lycopodiopsida |
| Ordini | Isoetales |
| Famiglia | Isoetaceae |
| Genaru | Isoetes |
| Nomu binuminali ||
| Isoetes durieui Jean-Baptiste Bory de Saint-Vincent, 1844 ||
Isoetes durieui hè una pianta chì faci parti di a famiglia di i Isoetaceae.

## Discrizzioni

Isoetes durieui hè una pianta vivaci. I so radichi sò piluti. U so bulbu hè circundatu da scagli mozzi in testa. I
casci sò longhi 4-15 cm.

## Ripartizioni

Isoetes durieui si trova in i Baleari, in Corsica, in Sardegna, in Italia. Ci hè dinò in Africa sittentriunali.
Isoetes durieui hè prisenti in Corsica.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ 'Ss'articulu pruveni in parti da a wikipedia in inglesu.
* ↑ Jeanmonod & Gamisans (2013).
# Isoetes velata

Isoetes velata :
| Isoetes velata ||
| Classifica scentifica ||
| Regnu | Plantae |
| Divisioni | Lycopodiophyta |
| Classa | Isoetopsidaa |
| Ordini | Isoetales |
| Famiglia | Isoetaceae |
| Genaru | Isoetes |
| Nomu binuminali ||
| Isoetes velata A. Braun, 1849 ||
Isoetes velata hè una pianta chì faci parti di a famiglia di i Isoetaceae.

## Discrizzioni

Isoetes velata hè un'arbacea vivaci à picciolu suttarraniu corta, spessa è micca ramificata incù numarosi casci furmendu una rusetta, strittamenti liniari è lanceulati, longhi 5-30 cm incù un bordu trasparenti, à a basa spruvista di spissimentu basali, è incù una scaglia uvali o uvali è lanceulata sopra à u spurangiu. I spurangi sò situati à a basa di a cascia è ricuparti di un velu mimbranosu. I spori femini sò rozi, tetraedrichi.

### Ripartizioni

Hè sparta in i circondi di u Mari Tarraniu.
Isoetes velata hè prisenti in Corsica.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ 'Ss'articulu pruveni in parti da a wikipedia in spagnolu.
* ↑ Jeanmonod & Gamisans (2013).